# விக்கிப்பீடியா:நிருவாகிகளுக்கான அறிவிப்புப்பலகை/தொகுப்பு 2

## அன்டனின் பயனர் தடைச் செயற்பாடுகள்

அன்டனின் துப்புரவுப் பணிகளும் விக்கிப்பீடியா மீதான அக்கறையும் அனைவரும் அறிவோம். ஆனால், தமிழ் விக்கிப்பீடியாவின் தரம் என்பதை முன்வைத்து அவர் புதுப்பயனர்களை அணுகும் விதம் ஏற்புடையதன்று. ஒரு புதுப்பயனர் வந்து நான்கு கட்டுரைகள் எழுதுவதற்குள் அவரைத் தடை செய்து விடுவோம் என்று அச்சுறுத்திக் கொண்டே இருப்பது சரியா? (காண்க - பயனர் பேச்சு:TNSE SIVA VLR#May 2018 மற்றும் பயனர் பேச்சு:TNSE SIVA VLR#குறிப்பு 2 வருகிற பயனர்களை எல்லாம் இப்படி விரட்டியடித்தால் யார் தான் விக்கிப்பீடியாவில் கட்டுரை எழுதுவது? விக்கிப்பீடியாவின் புதியவர்களை ஈர்க்க மிகவும் சிரமப்படுகிறோம். இது போன்ற மிகக் கடுமையான அணுகுமுறைகள் தமிழ் விக்கிப்பீடியாவில் இருந்து ஏற்கனவே பலரை மன உளைச்சல் அடையச் செய்து பங்களிப்புகளை நிறுத்திக் கொள்ளச் செய்து விட்டது. தமிழ் விக்கிப்பீடியா போன்ற வளரும் விக்கிக்கு இது மிகவும் பாதகமான செயல். ஏற்கனவே அன்டனுக்கும் எனக்கும் கடந்த காலத்தில் முரண்கள் தோன்றியுள்ளதால் இது தொடர்பாக நான் தொடர்ந்து உரையாடத் தயங்குகிறேன். மற்ற நிருவாகிகள் கவனித்து உரிய அறிவுறுத்தல்களைத் தர வேண்டுகிறேன். --இரவி (பேச்சு) 06:12, 29 மே 2018 (UTC)
:பதில்கள் குறித்த பயனரின் பேச்சுப் பக்கத்தில் உள்ளது. //இது போன்ற மிகக் கடுமையான அணுகுமுறைகள் தமிழ் விக்கிப்பீடியாவில் இருந்து ஏற்கனவே பலரை மன உளைச்சல் அடையச் செய்து பங்களிப்புகளை நிறுத்திக் கொள்ளச் செய்து விட்டது. // எது செய்யலாம், எது செய்யக்கூடாது என்ற நடைமுறைக்கேற்பவே இங்கு செயற்படுகிறேன். அல்லது புதிதாக எது செய்யலாம், எது செய்யக்கூடாது என்ற நடைமுறையிருந்தால் சுட்டிக்காட்டுங்கள். நன்றி. --AntanO (பேச்சு) 06:32, 29 மே 2018 (UTC)  
- <u>தகவலுழவனின் முன்மொழிவு </u>; இதுபோல வழிகாட்டுதல்களை ஆன்டன் பயனர்களிடம் பின்பற்றக் கோருகிறேன். எனக்கும், செல்வாவுக்கும் கருத்துமுரண் வந்தபோது, சுந்தர் எனக்குக் காட்டிய அறிவுறுத்தல் இங்கும் பொருந்தும். அதன் சுருக்கம்: "இணையத்தில் செயற்படும் போது, சொற்களின் ஆழத்தை விட, ஒரு பயனர் என்ன சொல்ல வருகிறார்? என்பதையே புரிந்து கொள்ளவேண்டும்" என்பதன் படியே மேற்கண்ட உரையாடலில் இணக்கம் கண்டேன். ஆனால் ஒரு புது பயனரோ ஏற்கனவே குறிப்பிட்ட துறையில் செயற்படுபவர்களோ, அனைத்து விக்கி விதிகளையும் அறிந்து தான் ஆக வேண்டும் என்ற கட்டாயமில்லை. எனவே, யாரிடமும் சற்று பொறுமையாக செயற்பட அவரை கோருகிறேன். தமிழும், தமிழரும் பல்வேறு துறைகளில் பின்னுக்கு தள்ளப்படுகின்றனர். இந்நிலையில் நமது விக்கிக் குடும்பத்தில் ஒரு பங்களிப்பாளரை எப்படி பேணவேண்டும் என்பதில் புதிய நடைமுறைகள் உருவாக்கப் பட்டே ஆக வேண்டும். பல ஆங்கில விதிகள் விரிந்த, பெருத்த ஆங்கில விக்கிப்பீடியாவின் சமூகத்தினை காக்க மட்டுமே உதவும். இங்கு நமக்கான **பேணல் விதிமுறைகளை** உருவாக்குதலும், விக்கியின் தூண்களில் ஒன்றே.** இனி ஒரு விதி செய்வோம்.** ..*உங்களுக்கு செயற்பட எது தடையாக உள்ளது?* என்ற வினாவை பலர் தொடர்ந்து, என்னிடம் கேட்டதால் தான், நான் ஓரளவு பங்களிப்புகளை நிறைவாகச் செய்துள்ளேன். அதையே நாம் புதிய விதியாக அமைக்கக் கோருகிறேன். வணக்கம்.--<font>**த<font color = "red">♥</font>உழவன்**</font><sup><big><font> **(உரை)** </font></big></sup> 06:46, 29 மே 2018 (UTC)  
சற்றுத் தள்ளிப்போட்டு, பதிலளிக்க எண்ணியிருந்தேன். இங்குள்ள குற்றச்சாட்டானது புதுப்பயனர்களை அணுகும் விதம் ஏற்புடையதன்று என்றும் அதற்கு வலுவாக *அச்சுறுத்தல்*, *விரட்டியடித்தல்* போன்ற சொல்லாடல்கள் பயன்படுத்தப்பட்டன. நீங்கள் பதிலுக்கு பொறுமையாக செயற்படுமாறும், மேலும் அதற்கு சில எடுத்துக்காட்டுக்களைத் தந்திருந்தீர்கள். எது சரி, எது பிழை என்பது ஒரு புறமிருக்க, என்னுடைய பொதுவான (உங்களை மட்டும் அல்ல) சில கேள்விகளும் கருத்துக்களும் பின்வருமாறு:
- 29 மே 2018 அன்று இங்கு முறையிடப்பட்டதில் இருந்து கிட்டத்தட்ட என் பங்களிப்பை வெகுவாகக் குறைத்திருந்தேன். பதிலுக்கு பயனர்களிடம் எவ்விதம் அணுகுகிறார்கள் என்பதைக் கவனித்தேன். கவனித்ததில் நான் பெற்றுக் கொண்டது பூச்சியம். மேலும், ஆசியர்கள் உருவாக்கும் கட்டுரைகள் தொடர்பில் ஏற்பட்ட முரண்பாட்டினாலும் ஏறக்குறைய ஒரு வருடம் குறைவாகப் பங்களித்தேன் என்பதையும் பதிவு செய்ய விரும்புகிறேன்.
- குறிப்பிட்ட பயனர் 3 வரிக்குக் குறைவான கட்டுரைகள் உட்பட, கலைக்களஞ்சியத்திற்கு அமையாத கட்டுரைகளை எழுதிக் குவிக்கிறார். யாரும் இதைப் பற்றி அலட்டிக் கொள்வதாகத் தெரியவில்லை. யார் அவருக்கு வழிகாட்டினீர்கள்? அவர் எழுதும் கட்டுரைகளில் எந்தளவுக்கு உதவி செய்துள்ளீர்கள்?
- இந்தப் பயனர் ஒரு வருடமாகப் பங்களிக்கிறார். மேலும். இவர் போன்ற ஆசியர்களினால் தொடங்கப்பட்ட, ஒரு வருடத்திற்கு முன்பான பல நூற்றுக் கணக்காக கட்டுரைகள் பல அப்படியே உள்ளன. என்ன தீர்வு?
- அன்று, 3 வரிக் கட்டுரைகள் உட்பட புண்யமீன் போன்றோர் உருவாக்கிய கட்டுரைகளுக்காக வாதப் பிரதிவாதம் செய்தவர்களின் நிலை என்ன? இன்று, ஆசியர் பயிற்சி மூலம் உள்வாங்கப்பட்ட கட்டுரைகள் எவ்விதம் கலைக்களஞ்சியக் கட்டுரையாகிறன?
- தரம் தொடர்பில் த.வி நிலைப்பாடு/கொள்கை என்ன?
- ஒரு நிருவாகி செயற்படாமல் இருக்க வேண்டும் என்று அல்லது நீங்கள் சொல்வது போல்தான் செயற்பட வேண்டும் என்கிறீர்களா? கருத்துக்குச் செயற்படாத பயனரை என்ன செய்ய வேண்டும்? நீங்கள் என்ன செய்வீர்கள்? என்ன செய்தீர்கள்?
- ஒரு நிருவாகியின் செயற்பாட்டில் தலையீடு செய்ய இங்கு எவ்வகையான கொள்கை இருக்கிறது? தடை மீளாய்வுக் கொள்கை என்ன? அல்லது அந்தந்த இடத்தில் முடிவு எடுக்கப்படுமா? ஆம் என்றால் கொள்கைப் பக்கம் காட்டுக.
- ஒரு நிருவாகி பிழை செய்கிறார் என கொள்கைசாரா நிலையில் முறையிடல் அச்சுறுத்தல், விரட்டியடித்தல் போன்றவற்றிற்கான படிமுறையா?
- புதுப் பயனர் அணுகுமுறை என்ன? அது எவ்விதம் இங்கு மேற்கொள்ளப்படுகிறது? 10 வருடத்திற்கு மேற்பட்ட வரலாற்றைக் கொண்ட தமிழ் விக்கியை வளரும் விக்கி என குறைத்து மதிப்பிட்டு, தயவு செய்து சாக்குப் போக்குச் சொல்லாதீர்கள்.
- இப்படிச் செய்வோம், அப்படிச் செய்வோம் என்று தயவுசெய்து குறிப்பிடாதீர்கள். இது ஒரு தவறாக மன அமைவு. “நன்றே செய், அதை இன்றே செய்!”
- கட்டுரைகளின் தரம் இன்மை, போதிய உள்ளடக்கம் இன்மை, அடிப்படை அமைப்பு இன்மை என்பன யாருக்கும் உதவப் போவதில்லை. ஆண்டாண்டு காலமாக பல கட்டுரைகள் அவ்வாறே இங்குள்ளன என்பதையும் கவனிக்க வேண்டும். நாம் ஒரு ஒரு வலைத்தளம் வைத்திருக்கிறீர்கள் என்றால், இவ்வாறு கட்டுரைகளை உருவாக்குவோமா? **பொதுச் சொத்து** என்பதால் சிரத்தை இல்லாது செயற்படுகிறோமா?
- ஒரு முறை ஆங்கில விக்கிபோன்று தரமுள்ள கட்டுரைகளை உருவாக்கும் யோசனையைத் தெரிவிக்க அதற்கு மறுப்புத் தெரிவித்ததைத் தொடர்ந்து (இதுவும் ஒருவித விரட்டியடித்தலோ) நானும் 3 வரிக் கட்டுரைகளை உருவாக்குகிறேன். ஆனாலும், என் திருப்திக்காக ஒரு வலைப்பூவைக் கொண்டுள்ளேன். அங்கு இருக்கும் கட்டுரைகள் இங்குதான் இருந்திருக்க வேண்டியவை. அங்கு சில $$$ கிடைக்கும் என்பது மேலதிகச் சிறப்பு. இருக்கும் பயனர்களை தக்க வைத்துக் கொள்ள என்ன முறை உள்ளது?
- விக்கிக்கு வெளியில் பயனர் பற்றி கருத்துச் சொல்வது அல்லது முறையிடுவது அல்லது வரையறுக்கப்படாத விக்கி தொடர்பாக நடவடிக்கைகள் மேற்கொள்வது ஒரு மிகவும் தீமையாகப் பார்க்கிறேன். உறவை வலுப்படுத்த, சமூக ஒன்றுமை என பல காரணங்கள் கூறினாலும், இதில் பல தீமைகள் உள்ளது. இது ஒரு பயனர் தொடர்பான ** நலமுரண்**. உங்களுக்குத் தெரிந்த நபர்/நண்பர் என்பதற்கா நீங்கள் சில விடயங்களை முன்னெடுக்கவில்லை என்பதை பல நூறு மைல் தொலைவில் உள்ள ஒரு பயனர் எப்படிக் கண்டுகொள்வது?  
இங்குள்ளவற்றை மறுப்பதும் ஏற்பதும் உங்களை விருப்பம், ஆனால் (எல்லாவற்றுக்குமான) பதிலை விக்கியின் வழிகாட்டலின்படி தர கேட்கிறேன். இல்லாவிட்டால், ஏரணச் சுழற்சிதான் மிஞ்சும். குறிப்பிட்ட பயனர் (TNSE SIVA VLR) தொடர்பில் என்ன செய்வது? எதுவுமே செய்யாமல் இருந்து, நான் நடவடிக்கை எடுக்கும்போது, என் மீது வன்மம் காட்ட வேண்டாம். நன்றி.--AntanO (பேச்சு) 12:37, 11 சூன் 2018 (UTC)